దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
జియోకి కౌంటర్: ఎయిర్‌టెల్ మరో సూపర్ ప్లాన్..
జియో అందిస్తోన్న లాంగ్‌టర్మ్ ప్లాన్లకు కౌంటర్‌గా దిగ్గజ టెలికామ్ సంస్థ ఎయిర్‌టెల్ సరికొత్త ప్లాన్‌ను వినియోగదారుల కోసం తీసుకొచ్చింది. రూ.597తో ఈ ప్లాన్‌ను ప్రవేశపెట్టింది.
Samayam Telugu | Updated:
Jun 18, 2018, 10:06PM IST
జియో అందిస్తోన్న లాంగ్‌టర్మ్ ప్లాన్లకు కౌంటర్‌గా దిగ్గజ టెలికామ్ సంస్థ ఎయిర్‌టెల్ సరికొత్త ప్లాన్‌ను వినియోగదారుల కోసం తీసుకొచ్చింది. రూ.597తో ఈ ప్లాన్‌ను ప్రవేశపెట్టింది. 168 రోజుల కాలపరిమితితో తీసుకొచ్చిన ఈ ప్లాన్‌ కింద దీర్ఘకాలికంగా వాయిస్‌ కాలింగ్‌ ప్రయోజనాలను అందిస్తోంది. ఈ కొత్త రీఛార్జ్‌ ప్లాన్‌ కింద అపరిమిత వాయిస్‌ కాల్స్‌, రోజుకు 100 ఎస్‌ఎంఎస్‌లు, 10 జీబీ డేటాను యూజర్లు పొందనున్నారు. కొన్ని రీజియన్‌లలో ఎంపిక చేసిన వినియోగదారులకు మాత్రమే ఈ ఆఫర్‌ అందుబాటులో ఉండనుంది.
ఎయిర్‌టెల్‌ ప్రవేశపెట్టిన ప్రస్తుత ప్లాన్.. జియో రూ.999 రీఛార్జ్‌ ప్లాన్‌కు గట్టి పోటీ ఇవ్వనుంది. జియో తన లాంగ్ టర్మ్ ప్లాన్ రూ.999 భాగంగా 90 రోజుల కాలపరిమితితో 60 జీబీ వరకు డేటాను అందిస్తోంది. అయితే ఎయిర్‌టెల్‌ మాత్రం 168 రోజులకు కేవలం 10 జీబీ డేటాను మాత్రమే అందిస్తోంది.